Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 421/14/2201	Dunajská Streda, 29.10.2014
EEČ : 2-16-320-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
           dňa 16. marca 2014 v čase o 15.00 hod. po miestnej komunikácie pri obci Dobrohošť, okres Dunajská Streda, kde došlo k dopravnej nehode vodiča XXXXX s osobným motorovým vozidlom značky BMW, evidenčného čísla XXXXX po miestnej komunikácii pri obci Dobrohošť smerom od obce Gabčíkovo smerom na Čuňovo v okrese Dunajská Streda, kedy na rovnom úseku  cesty pri predchádzaní nedodržal dostatočný bočný odstup, následkom čoho  s pravým spätným zrkadlom a prednou pravou stranou nárazníka zachytil pri okraji cesty, tým istým smerom jazdiaceho cyklistu XXXXX ktorý následne padol na trávnatý porast, vľavo a utrpel zranenie: zlomeninu priečneho výbežku článku 3. prsta, otvorenú na nohe vľavo, pomliaždenie obličky vpravo s mikroskopickým zakrvácaním do moču s predpokladanou dobou liečby do 10 týždňov, podľa odborného vyjadrenia č. 39/2014 znalca z odboru  zdravotníctvo XXXXX. Pri DN alkohol zistený nebol. Na osobnom motorovom vozidle EČ: XXXXX pri DN vznikla hmotná škoda cca 3.000,- eur, na bicykli pri DN vznikla hmotná škoda 630,- eur.

Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Vykonaným prípravným konaním bolo preukázané, že obv. XXXXX sa dopustil skutku tak, ako to je uvedené vo výrokovej časti tohto uznesenia.

     	XXXXX sa k spáchaniu prečinu priznal, uviedol, že rozsah škody nahradil cez zákonné poistenie. Súhlasil s podmienečným zastavení trestného stíhania. 

XXXXX  vo svojej výpovedi uviedol, že počas jazdy na bicykli v inkriminovanom čase zozadu prichádzajúce terénne motorové vozidlo do neho narazilo, bol odhodený v smere jazdy a utrpel poranenia, ktoré sú dokumentované lekárskymi správami. 

Poškodený utrpel podľa odborného vyjadrenia zlomeninu priečneho výbežku stavcov L2-L4 s posunutím, tržno - zmliaždenú ranu na stehne vľavo, zlomeninu bázy stredného článku 3. prsta, otvorenú ranu na nohe vľavo, pomliaždenie obličky vpravo  s mikroskopickým zakrvácaním. Poranenia vznikli kontaktom cyklistu a motorového vozidla (zrkadlo a stehno vľavo) s následným pádom cyklistu do priekopy. Poranenia plne zodpovedajú opisu  uvedenej dopravnej nehody. 

Konanie obvineného XXXXX naplnilo znaky prečinu ublíženia na zdraví podľa § 157 ods. 1 Tr. zák., ktorého sa dopustí ten, kto inému z nedbanlivosti spôsobí  ťažkú ujmu na zdraví.   

	Vo výpovedi sa obvinený ku spáchaniu trestného činu priznal. Zo správy o poisťovne  XXXXX vyplýva, že obvinený tým, že škodovú udalosť včas - dňa 27.3.2014 nahlásil  priamo na pobočke poisťovne poisťovni Kooperatíva, s ktorou bolo v čase dopravnej nehody, zmluvou pod č.:  XXXXX uzavreté povinné zmluvné poistenie za škodu spôsobenú prevádzkou motorového vozidla, urobil potrebné opatrenie na náhradu škody.
           Obvinený  nie je z miesta bydliska bližšie hodnotený.  
Zo správy Mestského úradu XXXXX - Ružinov   vyplýva, že správny orgán voči obvinenému neuskutočnil žiadne priestupkové konanie a ani neeviduje žiadny návrh na prejedanie priestupku.

Z odpisu z registra trestov vyplýva, že obvinený  nebol doposiaľ  súdne trestaný.  	
 
Po preskúmaní vyšetrovacieho spisu som dospel k záveru, že u obvineného sú splnené podmienky na postup podľa § 216 ods. 1 Tr. por., pretože obvinený s takýmto postupom súhlasil, k spáchaniu prečinu sa priznal, urobil potrebné opatrenie na náhradu škody, pričom ide o prečin, kde horná hranica trestnej sadzby odňatia slobody nepresahuje päť rokov.

     	Vzhľadom na vyššie uvedené skutočnosti, osobu obvineného, s prihliadnutím na jeho doterajší život a okolnosti prípadu, som rozhodol tak, ako je to uvedené vo výrokovej časti tohto uznesenia, pretože takéto rozhodnutie je možné považovať za dostačujúce.

     	Zároveň som podľa § 216 ods. 2 Tr. por. určil obv. XXXXX skúšobnú dobu na 1 rok. Po uplynutí skúšobnej doby, ak obvinený povedie v jej priebehu riadny život, bude rozhodnuté o jeho osvedčení sa v skúšobnej dobe podľa § 217 ods. 1 Tr. por., v opačnom prípade bude v trestnom stíhaní pokračované.

     	Ak do dvoch  rokov od uplynutia skúšobnej doby nebude urobené rozhodnutie podľa § 217 ods. 2 Tr. por. bez zavinenia obvineného, bude sa mať za to, že sa osvedčil.

Poučenie:
Proti tomuto uzneseniu je prípustná sťažnosť ,   ktorú je  možné 
podať na Krajskú prokuratúru Trnava do troch dní od jeho 
                            	doručenia cestou podpísanej prokuratúry. 
                             	Sťažnosť má odkladný účinok. 					

JUDr. Marián Zvoda
prokurátor